Amirka: Hadarin jirgin kasa ya halaka mutane biyu | Labarai | DW | 04.02.2018
Amirka: Hadarin jirgin kasa ya halaka mutane biyu
Mutane biyu sun mutu a yayin da wasu mutune fiye da 110 suka samu rauni a sanadiyar hadarin jirgin kasa da ya faru a Jihar Kudancin Carolina a kasar Amirka.
Gwamnan jihar Kudancin Carolina Henry Mcmaster ya ce ga dukkan alamu, jirgin ya saki hanyar da ya kamata ya bi kafin daga bisani ya ci karo da wani jirgin dakon kaya da ke tsaye. Ma'aikatan jirgin biyu ne suka mutu, an gano fasinjoji dari da talatin da tara da ma'aikata takwas ne a cikin jirgin a lokacin da aka yi hadarin, daya jirgin da aka yi karo da shi babu mutum ko daya a ciki inji gwamnan.
Masu aikin ceto sun kwashe duk fasinjojin daga cikin jirgin. Shugaba Donald Trump da ke bin diddigin labarin aukuwar hadarin, ya meka sakonsa na jaje ga iyalai dama sauran al'umma da al'amarin ya shafa.
Kwanan wata 04.02.2018
Muhimman kalmomi South Carolina, Amirka, Hadarin jirgi, Mutuwa
Permalink https://p.dw.com/p/2s7HD
Sama da yara dubu 10 sun mutu 28.06.2018
Majalisar Dinkin Duniya ta ce sama da kananan yara dubu 10 ne aka tabbatar da mutuwarsu a rikice-rikicen da ke faruwa a sassa daban-daban na duniya cikin shekarar da ta gabata.
Mutane 23 sun mutu a hadarin jirgi a Indiya 19.08.2017
A kasar Indiya akalla mutane 23 yanzu aka tabbatar da mutuwarsu a wani hadarin jirgin kasa na fasinjoji da ya auku a yankin Uttar Pradesh da ke arewacin kasar.